cyanic-selkie/wikianc huggingface dataset:
তীর্থংকর
তীর্থঙ্করদের শিক্ষা জৈনদের প্রামাণ্য শাস্ত্রের মূল ভিত্তি। তীর্থঙ্করদের অন্তর্নিহিত জ্ঞানকে যথাযথ মনে করা হয়। আরও মনে করা হয় যে, একজন তীর্থঙ্করের শিক্ষার সঙ্গে আরেকজন তীর্থঙ্করের শিক্ষার কোনও ভেদ নেই। যদিও নেতৃত্বের সমসাময়িক কালের সামাজিক আধ্যাত্মিক উন্নতি ও পবিত্রতার উপর নির্ভর করে মতবাদের ব্যাখ্যার পার্থক্য দেখা যায়। সমাজের আধ্যাত্মিক উন্নতি ও মানসিক পবিত্রতা যত বেশি হবে, তত কম ব্যাখ্যা প্রয়োজন হবে বলেই জৈনরা বিশ্বাস করেন।
জৈনরাই তীর্থঙ্করদের ইতিহাস সংকলিত করেন এবং তাঁদের শ্রদ্ধা করেন। তবে তাঁদের বিশ্বাস, তীর্থঙ্কররা ধর্মীয় বিশ্বাস নির্বিশেষে সকল জীবিত সত্ত্বাকে কৃপা করে থাকেন।
তীর্থঙ্করেরা হলেন ‘অরিহন্ত’। তাঁরা কেবল জ্ঞান (পবিত্র অনন্ত জ্ঞান) অর্জনের পর সত্য ‘ধর্ম’ প্রচার করেন। একজন অরিহন্তকে ‘জিন’ও (বিজয়ী) বলা হয়। অর্থাৎ, যিনি ক্রোধ, আসক্তি, অহংকার ও লোভের মতো অন্তঃশত্রুদের জয় করেছেন। তাঁরা সম্পূর্ণত তাঁদের আত্মার রাজত্বে বাস করেন এবং ‘কাষায়’, অন্তরের আসক্তি ও ব্যক্তিগত ইচ্ছা-অনিচ্ছা থেকে মুক্ত থাকেন। এর ফলে সর্বোচ্চ ‘সিদ্ধিগুলি’কে (আধ্যাত্মিক শক্তিসমূহ) তারা সহজেই প্রাপ্ত হন। এই সকল সিদ্ধি তারা শুধুমাত্র জীবের আধ্যাত্মিক উন্নতির কাজে ব্যবহার করেন। ‘দর্শন’ (দিব্য দৃষ্টি) ও ‘দেষ্ণা’র (দিব্য বাণী) মাধ্যমে তাঁরা যথার্থ অধিকারীকে কেবল জ্ঞান অর্জনে ও মোক্ষলাভে সাহায্য করেন।
তীর্থঙ্কর-নাম-কর্ম
জৈন ধর্মগ্রন্থগুলিতে বলা হয়েছে, ‘তীর্থঙ্কর-নাম-কর্ম’ নামে এক বিশেষ ধরনের ‘কর্ম’ আত্মাকে তীর্থঙ্করের সর্বোচ্চ অবস্থায় উন্নীত করে। অন্যতম প্রধান জৈন ধর্মগ্রন্থ তত্ত্বার্থসূত্র-এ সেই ষোলোটি পালনীয় কার্যের তালিকা দেওয়া হয়েছে, যেগুলি এই কর্মের ‘বন্ধে’ (বন্ধন) উন্নীত করে:
পঞ্চ কল্যাণক
‘পঞ্চ কল্যাণক’ নামে পরিচিত পাঁচটি মাঙ্গলিক ঘটনা প্রত্যেক তীর্থঙ্করের জীবনে দেখা যায়:
বর্তমান বিশ্বযুগের তীর্থঙ্করগণ
জৈনধর্ম শিক্ষা দেয় যে, সময়ের শুরু বা শেষ বলে কিছু নেই। এটি গরুর গাড়ির চাকার মতো ঘুরতে থাকে। জৈন মতবিশ্বাস অনুসারে, তীর্থঙ্করেরা তাঁদের শেষ জন্মে রাজপুরুষ হন। জৈন ধর্মগ্রন্থগুলিতে তাঁদের পূর্বপূর্ব জীবনের বিস্তারিত বিবরণ নথিভুক্ত করা থাকে। তাঁদের গোষ্ঠী ও পরিবারগুলির প্রাচীন কিংবদন্তি হিন্দু ইতিহাসে নথিভুক্ত রয়েছে। জৈন আনুশাসনিক ধর্মগ্রন্থগুলিতে বলা হয়েছে যে, প্রথম তীর্থঙ্কর ঋষভনাথ ইক্ষ্বাকু রাজবংশ প্রতিষ্ঠা করেছিলেন। ২১ জন অপর তীর্থঙ্কর বিভিন্ন সময়ে এই রাজবংশেই জন্মগ্রহণ করেন। শুধুমাত্র ২০শ তীর্থঙ্কর মুনিসুব্রত ও ২২শ তীর্থঙ্কর নেমিনাথ হরিবংশ নামক রাজবংশে জন্মগ্রহণ করেছিলেন।
জৈন বিশ্বাস অনুসারে, ২০ জন তীর্থঙ্কর শিখরজিতে (অধুনা ভারতের ঝাড়খণ্ড রাজ্যের অন্তর্গত) মোক্ষ লাভ করেন। ঋষভনাথ কৈলাস পর্বতে (অধুনা তিব্বতে ভারত-চীন সীমান্তের কাছে), বসুপূজ্য চম্পাপুরীতে (অধুনা উত্তরবঙ্গে), নেমিনাথ গিরনার পর্বতে (অধুনা ভারতের গুজরাত রাজ্যে) ও মহাবীর পাবাপুরীতে (অধুনা ভারতের বিহার রাজ্যের রাজধানী পাটনার কাছে) মোক্ষলাভ করেন। কথিত আছে, ২১ জন তীর্থঙ্কর ‘কায়োৎসর্গ’ ভঙ্গিমায় (দাঁড়িয়ে ধ্যানের ভঙ্গিমা) মোক্ষ লাভ করেন। ঋষভনাথ, নেমিনাথ ও মহাবীর ‘পদ্মাসন’ ভঙ্গিমায় মোক্ষলাভ করেন।
বর্তমান বিশ্বযুগ
এই যুগের ২৪ জন তীর্থঙ্করের নাম, প্রতীক ও রং নিচের কালানুক্রমিক সারণিতে দেওয়া হল: ‘ধনুষ’ শব্দের অর্থ ধনুক এবং ‘হাথ’ শব্দের অর্থ হাত।
পরবর্তী বিশ্বযুগ
জৈন বিশ্বতত্ত্ব অনুসারে, কালচক্র দুটি অর্ধে বিভক্ত। ‘উৎসর্পিণী’ হল উর্ধ্বগামী কালচক্র এবং ‘অবসর্পিণী’ হল নিম্নগামী কালচক্র। কালচক্রের প্রত্যেক অর্ধে ২৪ জন তীর্থঙ্কর জন্মগ্রহণ করেন। উপরে বর্তমান ‘অবসর্পিণী কালচক্রের ২৪ জন তীর্থঙ্করের নাম দেওয়া হল। পরবর্তী ‘উৎসর্পিণী’ যুগে যে ২৪ জন তীর্থঙ্কর জন্মগ্রহণ করবেন বলে জৈনরা বিশ্বাস করেন, তাদের নাম নিচে দেওয়া হল। বন্ধনীর মধ্যে পূর্বজন্মে তাদের আত্মা কী নামে পরিচিত ছিল, তাও দেওয়া হল:
মূর্তিতত্ত্ব
তীর্থঙ্করদের মূর্তিগুলি উপবিষ্ট যোগরত বা দণ্ডায়মান ‘কায়োৎসর্গ’ ভঙ্গিমায় নির্মিত। উপবিষ্ট মূর্তিগুলি ‘পদ্মাসন’ ভঙ্গিমায় দেখা যায়।
অন্যান্য ধর্মে
প্রথম তীর্থঙ্কর ঋষভনাথের উল্লেখ পাওয়া যায় হিন্দু ধর্মগ্রন্থ ঋগ্বেদ, বিষ্ণুপুরাণ ও ভাগবত পুরাণ-এ। যজুর্বেদ গ্রন্থে তিন জন তীর্থঙ্করের নাম পাওয়া যায়। এঁরা হলেন ঋষভ, অজিতনাথ ও অরিষ্টনেমি। ভাগবত পুরাণ গ্রন্থে ঋষভকে জৈনধর্মের প্রতিষ্ঠাতা বলা হয়েছে। ২০শ শতাব্দীর জৈন লেখক চম্পাত রাই জৈন দাবি করেছেন, বাইবেলে উল্লিখিত ‘ফোর অ্যান্ড টোয়েন্টি এল্ডার্স’ হলেন ২৪ জন তীর্থঙ্কর।
সান ফ্রান্সিস্কো-ওকল্যান্ড সমুদ্র সেতু
সান-ফ্রান্সিস্কো-ওকল্যাণ্ড সমুদ্র সেতু বা সান-ফ্রান্সিস্কো-ওকল্যাণ্ড বে সেতু (স্থানীয়ভাবে বে সেতু নামে পরিচিত) ক্যালিফোর্নিয়ার সান ফ্রান্সিস্কো উপসাগর অতিক্রমকারী একটি জটিল সেতু। সান ফ্রান্সিস্কো এবং ওকল্যান্ড মধ্যে সরাসরি ইন্টারস্টেট ৮০ সড়কের অংশ হিসেবে সেতুটি তার দুই ডেকে ২,৪০,০০০ টি যানবাহন প্রতি দিন বহন করে। এটা তোলে যুক্তরাষ্ট্রে দীর্ঘতম সেতুগুলির অন্যতম।
এই টোল সেতুটি স্বর্ণ আরোহণের সময়ে যত দ্রুত নির্মানের কথা ভাবা হয়, কিন্তু তত দ্রুত নির্মাণ শুরু হয়নি যতক্ষন না ১৯৩৩ সালে চার্লস এইচ পার্সেল সেতুর নকশা তৈরি করেন এবং আমেরিকান ব্রিজ কোম্পানি দ্বারা নির্মিত হয়। এটা ১২ নভেম্বর ১৯৩৬ সালে চালু হয় গোল্ডেন গেট ব্রিজ খোলা বা চালুর ৬ মাস আগে। এই সেতুর দুটি ডেক রয়েছে। সেতুটি মূলত উপরের ডেক বা পাটাতনে যানবাহন বহন করে এবং ট্রাক ও ট্রেনে বহন করা হয় নিচের বা লোয়ার ডেকে। কিন্তু কী সিস্টেমটিরেল পরিষেবা পরিত্যাগ করার পরে নিম্ন ডেক সকল প্রকার ট্রাফিকের সড়কে রূপান্তরিত করা হয়। ১৯৮৬ সালে সেতু আনুষ্ঠানিকভাবে বা বেসরকারী ভাবে জেমস রল্ফকে উৎসর্গ ছিল।
পিংক ফ্লয়েডের রেকর্ডকৃত গানের তালিকা
পিংক ফ্লয়েড লন্ডন ভিত্তিক ব্রিটিশ রক ব্যান্ড, যারা পনেরটি স্টুডিও অ্যালবাম, তিনটি সাউন্ডট্র্যাক অ্যালবাম, তিনটি সরাসরি অ্যালবাম, আটটি সংকলন অ্যালবাম, চারটি বক্স সেট, রেকর্ড করেছে, সেইসাথে এমন উপাদান যা আজ অবধি তাদের পাঁচ দশকের কর্মজীবনে অপ্রকাশিত রয়ে গেছে।
এই তালিকায় বর্তমানে ২১৮টি গান রয়েছে।
সুমেরীয় ধর্ম
সুমেরীয় ধর্ম ছিল প্রাচীন মেসোপটেমিয়ার প্রথম সাক্ষর সভ্যতা সুমেরের অধিবাসীগণ কর্তৃক আচরিত ও অনুসৃত ধর্ম। সুমেরীয়রা মনে করত, প্রাকৃতিক ও সামাজিক শৃঙ্খলার সঙ্গে সম্পর্কিত সকল বিষয়ের জন্য দায়ী তাদের দেবদেবীরা।
সুমেরের রাজপদের সূচনার আগে নগর-রাষ্ট্রগুলি কার্যকরভাবে শাসিত হত পুরোহিত ও ধর্মীয় আধিকারিকদের দ্বারা। পরবর্তীকালে এই শাসনব্যবস্থার পরিবর্তে রাজশাসনের প্রবর্তন ঘটলেও পুরোহিতরা সুমেরীয় সমাজে এক বিরাট প্রভাবশালী গোষ্ঠী হিসেবেই থেকে যান। প্রথম দিকে সুমেরীয় মন্দিরগুলি ছিল সাদাসিধে এক-কক্ষবিশিষ্ট ভবন, যা কোনও কোনও ক্ষেত্রে উচ্চ বেদির উপর নির্মিত হত। সুমেরীয় সভ্যতার শেষ দিকে এই মন্দিরগুলি বিকাশ লাভ করে জিগুরাটে, যা ছিল উপরিতলে পুণ্যস্থান-সহ এক-একটি দীর্ঘাকৃতি, পিরামিডসদৃশ ভবন।
সুমেরীয়রা বিশ্বাস করত যে, মহাবিশ্ব সৃষ্টি হয়েছে ধারাবাহিকভাবে একের পর এক মহাজাগতিক জন্মের মধ্যে দিয়ে। প্রথমে আদ্যকালীন জলরাশি নাম্মু জন্ম দিয়েছিলেন আন (আকাশ) ও কি-র (পৃথিবী)। তাঁদের সংগমের ফলে এনলিল নামে এক পুত্রের জন্ম হয়। এনলিল স্বর্গকে পৃথিবীর থেকে বিচ্ছিন্ন করেন এবং পৃথিবীকে নিজ রাজ্য হিসেবে ঘোষণা করেন। মনে করা হয়, আন ও নাম্মুর পুত্র এনকি হলেন মানবজাতির স্রষ্টা। সুমেরীয়দের বিশ্বাস অনুযায়ী, স্বর্গ ছিল শুধুমাত্র দেবদেবীদের জন্যই সংরক্ষিত এবং জীবৎকালে আচরণ যাই হোক না কেন, মৃত্যুর পর সকল নশ্বর ব্যক্তির আত্মাই মৃত্যুর পর মাটির অনেক নিচে অবস্থিত এক শীতল ও অন্ধকার গুহায় গমন করত। এই প্রেতলোকের নাম ছিল কুর এবং এই লোক শাসন করতেন দেবী এরেশকিগাল। কুরে একমাত্র শুকনো ধুলো ছাড়া আর কোনও খাদ্য পাওয়া যেত না। পরবর্তীকালে সুমেরীয়দের ধারণা হয় যে, এরেশকিগাল তাঁর স্বামী নেরগালের সঙ্গে একযোগে প্রেতলোক শাসন করেন।
সুমেরীয় দেবমণ্ডলীর প্রধান দেবদেবীদের অন্যতম ছিলেন স্বর্গের দেবতা আন, বায়ু ও ঝড়ের দেবতা এনলিল, জল ও মানব সংস্কৃতির দেবতা এনকি, উর্বরতা ও পৃথিবীর দেবী নিনহুরসাগ, সূর্য ও ন্যায়বিচারের দেবতা উতু এবং উতুর বাবা তথা চন্দ্রদেবতা নান্না। আক্কাদীয় যুগ ও তার সমগ্র সুমের অঞ্চল জুড়ে যৌনতা, সৌন্দর্য ও যুদ্ধের দেবী ইনান্নার পূজার ব্যাপক প্রচলন ঘটে এবং অনেক পৌরাণিক উপাখ্যানে তাঁর উপস্থিতি লক্ষিত হতে থাকে। উল্লেখ্য, ইনান্নার একটি বিখ্যাত কাহিনি ছিল তাঁর প্রেতলোকে অবতরণের কাহিনি।
পূজা ও বলি
সুমেরীয়রা দেবদেবী দের সন্তুষ্ট করার জন্য খাবার মাখন ঘি উৎসর্গ করতো।এছাড়া ও তারা গরু, ছাগল,ভেড়া,কবুতর,হাস মুরগী দেব দেবীদের সন্তুষ্ট করার জন্য বলি দেওয়া হত।অনেক যুদ্ধ বন্দিদের ও দেবতাদের উদ্দেশ্য বলি দিত।পরে এই প্রথা বন্ধ করে পশু বলি দেওয়া শুরু করে।এসব পুরোহিতরা গ্রহণ করে অনেক বিত্তশালী হয়ে উঠে।
লিখিত কিউনিফর্ম
লিখন পদ্ধতি আবিষ্কারের আগে পর্যন্ত সুমেরীয় পুরাণকথাগুলি মৌখিকভাবে প্রচলিত ছিল (এখনও পর্যন্ত আবিষ্কৃত প্রাচীনতম পুরাণকথাটি হল গিলগামেশের মহাকাব্য; এটি সুমেরীয় এবং ধারাবাহিকভাবে ভাঙা মৃৎফলকে লিখিত)। আদি সুমেরীয় কিউনিফর্ম ব্যবহৃত হত প্রধানত নথিরক্ষণের কাজে। আদি রাজবংশীয় যুগের শেষভাগেই প্রথম ধর্মীয় রচনার উদ্ভব ঘটে। সেই যুগে ধর্মীয় রচনা বলতে ছিল মন্দির প্রশস্তিসূচক স্তোত্রাবলি এবং নাম-শুব (উপসর্গ + "নিক্ষেপ করা") নামে পরিচিত "জাদুমন্ত্র"-এর একটি রূপ। এই ফলকগুলি নির্মিত হত কাদাপাথর বা পাথরে এবং এক ধরনের ছোটো কুড়ুলের মাধ্যমে তাতে প্রতীক ইত্যাদি অঙ্কন করা হত।
স্থাপত্য
সুমেরীয় নগর-রাষ্ট্রগুলিতে প্রথম যুগের মন্দির চত্বরগুলি ছিল ছোটো এবং উচ্চ বেদির উপর নির্মিত এক-কক্ষবিশিষ্ট ভবন। আদি রাজবংশীয় যুগে উত্তোলিত স্তর এবং বহু-কক্ষবিশিষ্ট মন্দির নির্মাণ শুরু হয়। সুমেরীয় সভ্যতার শেষ লগ্নে জিগুরাটগুলি মেসোপটেমীয় ধর্মীয় কেন্দ্রের মন্দির ভবন হিসেবে জনপ্রিয়তা অর্জন করে।
আনুমানিক খ্রিস্টপূর্ব ২৫০০ অব্দ পর্যন্ত মন্দিরগুলি ছিল সাংস্কৃতিক, ধর্মীয় ও রাজনৈতিক প্রধান কার্যালয়। এরপর লু-গাল (“পুরুষ” + “বিরাট”) নামে পরিচিত সামরিক রাজাদের উত্থান ঘটলে রাজনৈতিক ও সামরিক নেতৃত্বের কেন্দ্র হিসেবে প্রায়শই পৃথক "প্রাসাদ" চত্বর নির্ধারিত হত।
পুরোহিততন্ত্র
লুগাল শাসনের পূর্বাবধি সুমেরীয় নগর-রাষ্ট্রগুলি প্রকৃত প্রস্তাবে বিভিন্ন এন বা এনসিদের (শহরের দেবতাদের কাল্টের প্রধান পুরোহিত, নারী পুরোহিতদের বলা হত নিন) দ্বারা নিয়ন্ত্রিত পুরোহিততান্ত্রিক সরকার কর্তৃক শাসিত হত। পুরোহিতেরাই তাঁদের নগর-রাষ্ট্রের সাংস্কৃতিক ও ধর্মীয় প্রথাগুলির ধারাবাহিকতা বজায় রাখার ক্ষেত্রে দায়ী ছিলেন। তাঁদের মানবজাতি এবং মহাজাগতিক ও পার্থিব শক্তিগুলির মধ্যে মধ্যস্থতাকারী গণ্য করা হত। পুরোহিতেরা পূর্ণ সময়ের জন্য মন্দির চত্বরে বাস করতেন এবং সভ্যতার উদ্বর্তনের জন্য প্রয়োজনীয় বড়ো সেচ প্রক্রিয়া সহ রাষ্ট্রের সমস্ত বিষয় পরিচালনা করতেন।
কথিত আছে, উরের তৃতীয় রাজবংশের সমসাময়িক কালে সুমেরের লাগাশ নগর-রাষ্ট্রে বাষট্টি জন "বিলাপ পুরোহিত" ছিলেন এবং তাঁদের সঙ্গত দানের জন্য ১৮০ জন গায়ক ও বাদ্যকার নিযুক্ত থাকতেন।
বিশ্বতত্ত্ব
সুমেরীয়রা মনে করত, মহাবিশ্ব একটি বদ্ধ গম্বুজের আকৃতিবিশিষ্ট এবং সেটিকে ঘিরে রয়েছে আদ্যকালীন লবণাক্ত জলের এক সমুদ্র। এই গম্বুজের ভিত্তিটি হল শিলাময় পৃথিবী এবং পৃথিবীর নিচে রয়েছে একটি পাতাললোক এবং আব্জু নামে পরিচিত মিষ্টি জলের একটি মহাসাগর। গম্বুজাকৃতি নভোমণ্ডলের দেবতার নাম ছিল আন এবং পৃথিবীর দেবীর নাম ছিল কি। প্রথম দিকে পাতাললোকটিকে দেবী কি-র ব্যাপ্তি মনে করা হত। কিন্তু পরবর্তীকালে পাতালকে কেন্দ্র করে কুর-এর ধারণার উৎপত্তি ঘটে। আদ্যকালীন লবণাক্ত জলের সমুদ্রটির নাম ছিল নাম্মু। পরবর্তীকালে সুমেরীয় নবজাগরণের যুগে ও তার পরে এই দেবতাটি পরিচিত হন তিয়ামাত নামে।
সৃষ্টি-সংক্রান্ত অতিকথা
সুমেরীয় সৃষ্টি অতিকথা-সংক্রান্ত তথ্যের প্রধান সূত্র উপাদান হল গিলগামেশ, এনকিডু ও প্রেতলোক নামক মহাকাব্যের প্রস্তাবনা অংশটি। সেখানে সৃষ্টিপ্রক্রিয়াটি সংক্ষেপে বর্ণিত হয়েছে: আদিতে শুধুমাত্র নাম্মু অর্থাৎ আদ্যকালীন সমুদ্রই ছিলেন।  তারপর নাম্মু জন্ম দিলেন আন (আকাশ) ও কি-র (পৃথিবী)।  আন ও কি-র মিলনের ফলে জন্মগ্রহণ করলেন বায়ু, বৃষ্টিপাত ও ঝড়ের দেবতা এনলিল।  এনলিল আন ও কি-কে বিচ্ছিন্ন করলেন এবং পৃথিবী জয় করে তাকে নিজ রাজ্য বলে ঘোষণা করলেন। আন আকাশ জয় করলেন।
স্বর্গ
প্রাচীন মেসোপটেমীয়রা মনে করত আকাশ হল চ্যাপ্টা পৃথিবীর উপর স্থাপিত সাধারণত তিনটি, কিন্তু ক্ষেত্রবিশেষে সাতটি গম্বুজের সারি। প্রতিটি গম্বুজই আলাদা আলাদা ধরনে মূল্যবান পাথর দিয়ে তৈরি।  স্বর্গের সর্বনিম্ন গম্বুজটি ইয়াশব পাথরে নির্মিত এবং সেখানেই নক্ষত্রেরা অবস্থান করে। স্বর্গের মধ্যবর্তী গম্বুজটি সাগ্‌গিলমুত পাথরে তৈরি এবং এই অংশে বাস করেন ইগিগি দেবমণ্ডলী। স্বর্গের সর্বোচ্চ ও সর্ববহিঃস্থ গম্বুজটি লুলুদানিতু পাথরে তৈরি এবং সেটি ছিল আকাশের দেবতা আনের মূর্ত প্রতীক। এছাড়া মহাজাগতিক বস্তুগুলির সঙ্গে নির্দিষ্ট দেবদেবীদের সম জ্ঞান করা হত।  শুক্র গ্রহকে মনে করা হত প্রেম, যৌনতা ও যুদ্ধের দেবী ইনান্না।   সূর্যকে মনে করা হত তাঁর ভাই তথা ন্যায়বিচারের দেবতা উতু  এবং চাঁদকে মনে করা হত তাঁদের বাবা নান্না।  সাধারণ নশ্বর মানুষ স্বর্গে যেতে পারত না, কারণ স্বর্গ ছিল শুধুমাত্র দেবতাদেরই আবাসস্থল। বরং কোনও ব্যক্তির মৃত্যু হলে তার আত্মা গমন করত কুর (পরবর্তীকালে যা ইরকাল্লা নামে পরিচিত হয়) নামে এক অন্ধকার ছায়াময় প্রেতলোকে। এই কুর ভূপৃষ্ঠের নিচে অনেক গভীরে অবস্থিত বলে মনে করা হত।
প্রেতলোক
সুমেরীয় প্রেতলোক মাটির অনেক গভীরে একটি অন্ধকার নিরানন্দময় গুহা। মনে করা হত, সেখানকার অধিবাসীরা তাদের "পৃথিবীতে অতিবাহিত জীবনের একটি ছায়াময় রূপ" নির্বাহ করে। এই শীতল রাজ্যটির নাম ছিল কুর এবং দেবী এরেশকিগালকে সেই রাজ্যের শাসনকর্ত্রী মনে করা হত।  সকল আত্মাই একই প্রেতলোকে যেত এবং জীবদ্দশায় ব্যক্তির কাজই আসন্ন জগতে তার ভবিষ্যৎ নির্ধারণ করে।
মনে করা হত, কুরে আত্মারা শুধুমাত্র শুকনো ধুলো ছাড়া কিছুই খেতে পায় না এবং মৃত ব্যক্তি যাতে জল পান করতে পারে সেই জন্য তার পরিবারের সদস্যদের মাটির নলে করে মৃতের সমাধির মধ্যে দিয়ে আনুষ্ঠানিকভাবে তর্পণ করতে হয়।  কেউ কেউ অনুমান করেন, ধনী ব্যক্তিদের সমাধিতে আবিষ্কৃত ধনসম্পদ সম্ভবত মৃত ব্যক্তিকে প্রেতলোকে বিশেষ সুযোগসুবিধা দানের ব্যবস্থা করে দেওয়ার জন্য উতু ও আনুন্নাকি সদস্যদের উদ্দেশ্যে উৎসর্গিত হয়েছিল। উরের তৃতীয় রাজবংশের সমসাময়িককালে মনে করা হত যে, কোনও ব্যক্তি প্রেতলোকে কেমন থাকবেন, তা নির্ভর করছে কীভাবে তাঁকে সমাধিস্থ করা হয়েছে তার উপর।  যাঁদের সমাধি জাঁকজমকপূর্ণ হবে তাঁদের প্রেতলোকে ভালো ব্যবহার পাবেন।  কিন্তু যাঁদের সাদামাটাভাবে সমাধিস্থ করা হবে, তাঁরা জীবিতদের তাড়া করে বেড়াবেন বলেই মনে করা হত।
মনে করা হত, কুরের প্রবেশপথটি দূর প্রাচ্যে জারগোস পর্বতমালায় অবস্থিত। এই প্রেতলোকের সাতটি দরজা ছিল, যেগুলি আত্মাকে পার হতে হত। দেবতা নেতি ছিলেন দ্বাররক্ষক।   এরেশকিগালের সুক্কাল বা দূত ছিলেন দেবতা নামতার।   সুমেরীয় বিশ্বাস অনুযায়ী, গাল্লা নামে এক শ্রেণির দানব প্রেতলোকে বাস করত।  তাদের প্রাথমিক দায়িত্ব অনুমিত হয় হতভাগ্য নশ্বরদের কুরে টেনে নামিয়ে আনা।  জাদুগ্রন্থগুলিতে প্রায়শই তাদের কথা উল্লিখিত হয়েছে।  কোনও কোনও গ্রন্থে আবার তাদের সংখ্যা সাত বলেও উল্লেখ করা হয়েছে।  আবিষ্কৃত কবিতাগুলির মধ্যে অনেকগুলিতে বর্ণিত হয়েছে, গাল্লা দানবেরা দেবতা দুমুজিদকে প্রেতলোকে টেনে নিয়ে গিয়েছিল।  পরবর্তীকালের মেসোপটেমীয়রা প্রেতলোককে চিনত সেটির পূর্ব সেমিটিক ইরকাল্লা নামটিতে। আক্কাদীয় যুগে প্রেতলোকের শাসক রূপে এরেশকিগালের ভূমিকাটি যুক্ত করা হয় মৃত্যুদেবতা নেরগালের সঙ্গে।  নেরগালের এরেশকিগালের স্বামী আখ্যা দিয়ে আক্কাদীয়রা প্রেতলোকের এই দ্বৈত উপাসনার মধ্যে সামঞ্জস্য বিধানের চেষ্টা করেছিল।
ক্রমবিকাশ
সুমেরীয় সভ্যতার সূত্রপাত যে আনুমানিক খ্রিস্টপূর্ব ৪৫০০ থেকে ৪০০০ অব্দের মধ্যবর্তী কোনও এক সময়ে ঘটেছিল, সে বিষয়ে বিশেষজ্ঞেরা সাধারণভাবে একমত। তবে এই সভ্যতার প্রাচীনতম ঐতিহাসিক নথিটি খ্রিস্টপূর্ব ২৯০০ অব্দের সমসাময়িক। সুমেরীয়রা মূলত একটি বহু-ঈশ্বরবাদী ধর্মের অনুগামী ছিল। এই ধর্মের নরাত্বরোপিত দেবদেবীরা ছিলেন তাদের জগতের মহাজাগতিক ও পার্থিব শক্তিসমূহের প্রতীক। খ্রিস্টপূর্ব তৃতীয় সহস্রাব্দে রচিত প্রাচীনতম সুমেরীয় সাহিত্যে চার জন দি দেবতাকে চিহ্নিত করা হয়েছে। এঁরা হলেন আন, এনলিল, নিনহুরসাগ ও এনকি। মনে করা হত যে, এই আদি দেবতারা মাঝে মাঝে একে অপরের বিরুদ্ধে অনিষ্টকর কাজকর্ম করতেন। তবে সাধারণভাবে তাঁদের সমন্বয়মূলক সৃজনশীল শৃঙ্খলা রক্ষার কাজে নিযুক্ত দেবতা হিসেবেই গণ্য করা হত।
খ্রিস্টপূর্ব ২০০০-এর দশকের শেষভাগে আক্কাদীয়রা সুমের জয় করে। আক্কাদীয়রা তাদের নিজস্ব দেবদেবীদের সঙ্গে সুমেরীয় দেবদেবীদের সমন্বয় সাধন ঘটিয়েছিল।  এর ফলে সুমেরীয় ধর্মে একটি সেমিটিক রং লাগে।  পুরুষ দেবতারা প্রাধান্য অর্জন করেন  এবং দেবদেবীরা প্রাকৃতিক বস্তু ও ঘটনার সঙ্গে তাঁদের আদি সম্পর্ক সম্পূর্ণ হারিয়ে ফেলেন।  মানুষ দেবতাদের শ্রেণি কাঠামো-যুক্ত এক সামন্ততান্ত্রিক সমাজের অধিবাসী মনে করতে থাকে।  মনে করা হতে থাকে যে, এনকি ও ইনান্নার মতো শক্তিশালী দেবদেবীরা তাঁদের ক্ষমতা অর্জন করেছেন প্রধান দেবতা এনলিলের থেকে।
প্রধান দেবদেবী
অধিকাংশ সুমেরীয় দেবদেবী আনুন্না (“আনের [সন্তানসন্ততি]”) নামে একটি শ্রেণির অন্তর্গত। অন্যদিকে এনলিল ও ইনান্না সহ সাত জন দেবদেবী আনুন্নাকি (“আনের + কি-র [সন্তানসন্ততি]”) “প্রেতলোকের বিচারক” শ্রেণির অন্তর্ভুক্ত। কথিত আছে, উরের তৃতীয় রাজবংশের সমসাময়িক কালে ছত্রিশশো দেবদেবী সুমেরীয় দেবমণ্ডলীর অন্তর্ভুক্ত ছিলেন।
এনলিল ছিলেন আকাশ, বায়ু ও ঝড়ের দেবতা। তাঁকে সুমেরীয় দেবমণ্ডলীর প্রধান দেবতা   এবং নিপ্পুর শহরের পৃষ্ঠপোষক দেবতাও মনে করা হত।   তাঁর প্রধানা মহিষী ছিলেন দক্ষিণ বায়ুর দেবী নিনলিল  নিনলিল ছিলেন নিপ্পুর শহরের অন্যতম মাতৃকা দেবী এবং মনে করা হত যে, তিনি এনলিলের সঙ্গে একই মন্দিরে বাস করেন। নিনুর্তা ছিলেন এনলিল ও নিনলিলের পুত্র। তাঁকে যুদ্ধ, কৃষি ও অন্যতম সুমেরীয় বায়ুদেবতা হিসেবে পূজা করা হত। তিনি ছিলেন গিরসু শহরের পৃষ্ঠপোষক দেবতা এবং লাগাশ শহরের অন্যতম পৃষ্ঠপোষক দেবতা।
ইনান্না ছিলেন সুমেরের প্রেম, যৌনতা, পতিতাবৃত্তি ও যুদ্ধের দেবী। তিনি ছিলেন শুকতারা ও সন্ধ্যাতারা-রূপী শুক্র গ্রহের দিব্য প্রতিমূর্তি।  ইনান্নার প্রধান কাল্ট কেন্দ্রটি ছিল উরুক শহরের এয়ান্না মন্দির। এই মন্দিরটি অবশ্য প্রথম দিকে আনের প্রতি উৎসর্গিত হয়েছিল। দেবত্বারোপিত রাজারা নারী পুরোহিতদের সঙ্গে ইনান্না ও দুমুজিদের বিবাহের পুনরাভিনয় করতেন।  তাঁর পিতামাতার পরিচয় নিয়ে ভিন্ন ভিন্ন কাহিনি প্রচলিত ছিল।  অধিকাংশ পুরাণকথায় তাঁকে সাধারণত নান্না ও নিনগালের কন্যা রূপে বর্ণনা করা হয়েছে।  কিন্তু অন্য কাহিনিগুলিতে বলা হয়েছে যে, তিনি এনকি অথবা আনের কন্যা এবং তাঁর মায়ের নাম অজ্ঞাত।  সুমেরীয়দের অন্যান্য দেবদেবীদের তুলনায় ইনান্নাকে নিয়ে পুরাণকথাই বেশি প্রচলিত ছিল।   এই উপাখ্যানগুলির মধ্যে অনেকগুলির মূল উপজীব্য বিষয় কীভাবে ইনান্না অন্যান্য দেবদেবীদের ক্ষেত্র অন্যায়ভাবে দখল করার চেষ্টা করেছিলেন তার বিবরণ।
উতু ছিলেন সূর্যদেবতা। তাঁর প্রধান উপাসনা কেন্দ্রটি ছিল সিপ্পার শহরের এ-বাব্বার মন্দির। উতুকে প্রধানত ন্যায়বিচার বণ্টনকর্তা মনে করা হত। মনে করা হত, তিনি ন্যায়নিষ্টকে রক্ষা করেন এবং দুষ্টকে শাস্তি দেন।  নান্না ছিলেন চাঁদ ও প্রজ্ঞার দেবতা। তিনি ছিলেন উতুর বাবা এবং উর শহরের অন্যতম পৃষ্ঠপোষক দেবতা। তিনি সম্ভবত ইনান্না ও এরেশকিগালেরও বাবা ছিলেন। নান্নার পত্নী ছিলেন নিনগাল। এই নিনগালকেই কোনও কোনও কাহিনিতে উতু, ইনান্না ও এরেশকিগালের মা মনে করা হয়েছে।
এরেশকিগাল ছিলেন সুমেরীয় প্রেতলোকের দেবী। এই প্রেতলোক পরিচিত ছিল কুর নামে। তিনি ছিলেন ইনান্নার দিদি। পরবর্তীকালের পুরাণকথায় দেবতা নেরগালকে তাঁর স্বামী বলে উল্লেখ করা হয়েছে।  প্রেতলোকের দ্বাররক্ষক ছিলেন দেবতা নেতি।
আক্কাদীয়
খ্রিস্টপূর্ব ২৩৪০ অব্দে আক্কাদের সারগোন কর্তৃক সুমেরীয়দের অঞ্চল দখলের আগে উত্তর মেসোপটেমিয়ার আক্কাদীয় জাতিগোষ্ঠীর কয়েক প্রজন্ম ধরে সুমেরীয় ভাষাগত ও সাংস্কৃতিক আদানপ্রদান চলছিল। সুমেরীয় পুরাণ ও ধর্মীয় প্রথাগুলি দ্রুত আক্কাদীয় সংস্কৃতির অন্তর্ভুক্ত হচ্ছিল। অনুমান করা হয়, সেগুলি ইতিহাসের গর্ভে প্রায় বিলীন মূল আক্কাদীয় ধর্মবিশ্বাসের সঙ্গে মিশে গিয়েছিল। সুমেরীয় দেবদেবীদের আক্কাদীয় প্রতিরূপের সৃষ্টি হয়। পরবর্তী ব্যাবিলনীয় ও আসিরীয় শাসনকালের পূর্বাবধি কয়েকজন কার্যতই একই থাকেন। উদাহরণস্বরূপ, সুমেরীয় দেবতা আন আক্কাদীয় প্রতিরূপে হন আনু; সুমেরীয় দেবতা এনকি পরিণত হন এয়ায়। দেবতা নিনুর্তা ও এনলিলের মূল সুমেরীয় নামগুলি বজায় থাকে।
ব্যাবিলনীয়
খ্রিস্টপূর্ব সপ্তদশ শতাব্দীর মধ্যভাগের মধ্যে আমোরীয় ব্যাবিলনীয়রা দক্ষিণ মেসোপটেমিয়া অঞ্চলে আধিপত্য বিস্তার করেছিল। পুরনো ব্যাবিলনীয় যুগে সুমেরীয় ও আক্কাদীয় ভাষা দু’টি অব্যাহত রাখা হয়েছিল ধর্মীয় উদ্দেশ্যে। ইতিহাসবিদদের কাছে পরিচিত সুমেরীয় পৌরাণিক সাহিত্যের অধিকাংশেরই রচনাকাল এই পুরনো ব্যাবিলনীয় যুগ। এই সাহিত্য পাওয়া যায় হয় প্রতিলিপিকৃত সুমেরীয় গ্রন্থের আকারে (এগুলির মধ্যে সর্বাপেক্ষা উল্লেখযোগ্য হল গিলগামেশের মহাকাব্য-এর ব্যাবিলনীয় সংস্করণ) নয় ব্যাবিলনীয় পৌরাণিক সাহিত্যে সুমেরীয় বা আক্কাদীয় প্রভাবের আকারে (এগুলির মধ্যে সর্বাপেক্ষা উল্লেখযোগ্য এনুমা এলিশ)। সুমেরীয়-আক্কাদীয় দেবমণ্ডলীর মধ্যে অদলবদল হয়েছিল। এই ক্ষেত্রে নতুন সর্বোচ্চ দেবতা মারদুকের পরিচয়সাধন বিশেষভাবে উল্লেখযোগ্য। পুরনো ব্যাবিলনীয় যুগেই সুমেরীয় দেবী ইনান্নার প্রতিরূপ ইশতারের উদ্ভব ঘটেছিল।
হুরীয়
খ্রিস্টপূর্ব ১২০০ অব্দের মধ্যেই হুরীয়রা আক্কাদীয় দেবতা আনুকে নিজেদের দেবমণ্ডলীর অন্তর্ভুক্ত করে নেয়। অন্যান্য সুমেরীয় ও আক্কাদীয় দেবদেবীরাও হুরীয় দেবমণ্ডলীতে স্থান করে নেন। এঁদের মধ্যে ছিলেন এয়ার হুরীয় প্রতিরূপ আয়াস; ইশতারের হুরীয় প্রতিরূপ শাউশকা এবং দেবী নিনলিল যাঁর পুরাণকথার ব্যাপক সম্প্রসারণ ঘটিয়েছিল ব্যাবিলনীয়রা।
সমান্তরাল উপাখ্যান
হিব্রু বাইবেলের প্রাচীনতর অংশে নথিভুক্ত কিছু কাহিনির সঙ্গে সুমেরীয় পুরাণের কিছু গল্পের ঘনিষ্ঠ সাদৃশ্য লক্ষিত হয়। উদাহরণস্বরূপ, নূহ ও মহাপ্লাবনের যে উপাখ্যান বাইবেলে পাওয়া যায়, তার সঙ্গে নিপ্পুরে আবিষ্কৃত একটি সুমেরীয় ফলকে নথিভুক্ত সুমেরীয় প্লাবন পুরাণকথার আশ্চর্য সাদৃশ্য দেখা যায়। ইহুদি প্রেতলোক শেওলের বিবরণ সুমেরীয় এরেশকিগাল শাসিত প্রেতলোক কুর ও ব্যাবিলনীয় প্রেতলোক ইরকাল্লার অনুরূপ। সুমের বিশেষজ্ঞ স্যামুয়েল নোয়া ক্রেমার অনেক সুমেরীয় ও আক্কাদীয় "প্রবচন"-এর সঙ্গে পরবর্তীকালের হিব্রু প্রবচনগুলির মিলের কথা উল্লেখ করেছেন। এই প্রবচনগুলির মধ্যে অনেকগুলি হিতোপদেশেও বিবৃত হয়েছে।
সুমেরীয় দেবদেবীদের বংশলতিকা
আরও দেখুন: মেসোপটেমীয় দেবদেবী
বহিঃসংযোগ
(Transcription of book from 1908)
ইলেকট্রনিক ভোটদান
ইলেকট্রনিক ভোটদান আধুনিক বিশ্বে গণতান্ত্রিক প্রক্রিয়ায় ভোট প্রয়োগ বা সংশ্লিষ্ট ভোটারদের স্বীয় মতামত প্রতিফলনের অন্যতম মাধ্যম। ভোট প্রয়োগে মেশিন বা ইলেকট্রনিক যন্ত্রপাতি অণুসৃত হয় বিধায় সামগ্রিক প্রক্রিয়াটি ইলেকট্রনিক ভোটিং মেশিন বা ইভিএম নামে পরিচিত। এর অন্য নাম ই-ভোটদান। ইলেকট্রনিক প্রক্রিয়ায় এটি একাধারে সঠিকভাবে ভোট প্রয়োগ ও দ্রুততার সাথে ভোট গণনা করতে সক্ষম।
প্রয়োগ পদ্ধতি
ভোট গ্রহণের স্থান হিসেবে ভোট কেন্দ্রেই ইভিএম ব্যবহার করা হয়। এছাড়াও ইন্টারনেট, ব্যক্তিগত কম্পিউটার নেটওয়ার্ক, টেলিফোন ব্যবহার করেও ই-ভোটিং প্রয়োগ করা সম্ভবপর। নতুনতর অপটিক্যাল স্ক্যান ভোটিং পদ্ধতিতে পাঞ্চ কার্ড, অপটিক্যাল স্ক্যানার ব্যবহৃত হয়। এ পদ্ধতিতে একজন ভোটার নির্বাচনী-পত্রী বা ব্যালট পেপারকে চিহ্নিত করে ভোট প্রদান করে।
অন্যদিকে ডিআরই ভোটিং পদ্ধতিতে একটিমাত্র মেশিনের সাহায্যে ভোট সংগ্রহ ও গণনা কার্যক্রমে ব্যবহার করা হয়। ব্রাজিল এবং ভারতে সকল ভোটার সকল ধরনের নির্বাচনে ব্যবহার করে থাকেন। এছাড়াও ভেনেজুয়েলা এবং যুক্তরাষ্ট্রে ব্যাপকভাবে ডিআরই ভোটিং পদ্ধতির প্রচলন রয়েছে।
নেদারল্যান্ডে ই-ভোটিং কার্যক্রমের প্রয়োগ হয়েছে। তবে, জনগণের আপত্তির মুখে তা প্রত্যাহার করতে বাধ্য হয়েছে ডাচ সরকার। যুক্তরাজ্য, এস্তোনিয়া এবং সুইজারল্যান্ডে সরকারি নির্বাচনসহ রাজনৈতিক বিষয় সম্পর্কে জনমত গ্রহণের মাধ্যম গণভোটে এর ব্যবহার হয়ে থাকে। এছাড়াও, কানাডার পৌর নির্বাচন এবং যুক্তরাষ্ট্র ও ফ্রান্সের দলীয়ভাবে প্রাথমিক নির্বাচনের জন্য ইভিএমের মাধ্যমে নির্বাচনের ব্যবস্থা করা হয়।
প্রেক্ষাপট
পাঞ্চ কার্ডের মাধ্যমে ভোট প্রদানের রূপরেখা আবিষ্কারের প্রেক্ষাপটে ১৯৬০-এর দশকে ইলেকট্রনিক ভোটিং পদ্ধতি প্রয়োগে নির্বাচন পদ্ধতিতে ব্যবহৃত হয়ে আসছে। ১৯৬৪ সালে মার্কিন যুক্তরাষ্ট্রের ৭টি অঙ্গরাজ্যের নির্বাচনে এই পদ্ধতি অণুসৃত হবার মাধ্যমে দৃশ্যতঃ প্রথমবারের মতো ব্যবহারের চিত্র চোখে পড়ে।
ইভিএম ব্যবহার
ভোট কেন্দ্র কিংবা ইন্টারনেটের মাধ্যমে ইলেকট্রনিক ভোটিং প্রক্রিয়া সম্পন্ন করা হয়। নিম্নে উল্লেখিত জোট কিংবা দেশসমূহে ইলেকট্রনিক ভোটিং মেশিনের সাহায্যে ইতোমধ্যেই ভোট নেয়া হয়েছে।
সেগুলো হলো:- অস্ট্রেলিয়া, বেলজিয়াম, ব্রাজিল, কানাডা, এস্তোনিয়া, ইউরোপীয় ইউনিয়ন, ফ্রান্স, জার্মানি, ভারত, আয়ারল্যান্ড, ইটালী, নেদারল্যান্ড, নরওয়ে, পেরু, রোমানিয়া, সুইজারল্যান্ড, যুক্তরাজ্য, ভেনেজুয়েলা এবং ফিলিপাইন।
বাংলাদেশ
বাংলাদেশে ২০০৭ সালে সর্বপ্রথম ঢাকা অফিসার্স ক্লাবের কার্যকরী সংসদ নির্বাচনে সনাতনী ধাঁচের পরিবর্তে ই-ভোটিং পদ্ধতি প্রয়োগ করা হয়। ইতোমধ্যেই আংশিক ও পরীক্ষামূলকভাবে ২টি সিটি কর্পোরেশন নির্বাচনে এর প্রয়োগ হয়েছে। বন্দরনগরী চট্টগ্রামের সিটি কর্পোরেশনের ১৪টি কেন্দ্রে ও সদ্য গঠিত নারায়ণগঞ্জের সিটি কর্পোরেশনের ৫৮টি কেন্দ্রে ইলেকট্রনিক ভোটিং মেশিনের মাধ্যমে ভোট গ্রহণ প্রক্রিয়া সম্পন্ন হয়েছে। ৫ জানুয়ারি, ২০১২ সালে কুমিল্লার সিটি কর্পোরেশনের সবগুলো কেন্দ্রে প্রথমবারের মতো ইভিএম পদ্ধতিতে ভোট গ্রহণের সিদ্ধান্ত নেয়া হয়েছে। একাদশ জাতীয় সংসদ নির্বাচন (২০১৮) এ ছয়টি আসনে ইলেকট্রনিক ভোটিং মেশিন (ইভিএম) ব্যবহার করা হয়। এ ছয়টি আসন দ্বৈবচয়নের মাধ্যমে চূড়ান্ত করে নির্বাচন কমিশন। আসনগুলোর মধ্যে রয়েছে- ঢাকা-৬ ও ঢাকা-১৩, চট্টগ্রাম-৯, রংপুর-৩, খুলনা-২ এবং সাতক্ষীরা-২ আসন।
সুবিধা-অসুবিধা
সাধারণতঃ দুইটি প্রধান উপায়ে ই-ভোটিং নিশ্চিত করা যায়।
অন্যদিকে ইলেকট্রনিক ভোটিংয়ের কার্যকারিতা নিয়ে খোঁদ মার্কিন যুক্তরাষ্ট্রেই প্রবল বিতর্কের মধ্যে রয়েছে। বিশেষ করে ডিআরই পদ্ধতিতে ই-ভোটিংয়ের ফলে নির্বাচনী কারচুপীর ব্যাপক সম্ভাবনা রয়েছে।
নির্মাতা প্রতিষ্ঠান
ভোট গ্রহণ প্রক্রিয়ার অন্যতম উপকরণ ইভিএম প্রস্তুতকারী দেশসমূহের প্রতিষ্ঠানগুলোর তালিকা নিম্নে দেয়া হলোঃ- এছাড়াও, আকুপোল, এডভান্সড্‌ ভোটিং সল্যুশনস্‌, মাইক্রোভোট, স্মার্টম্যাটিক, ইউনিল্যাক প্রভৃতি প্রতিষ্ঠানগুলো ইলেকট্রনিক ভোটিং মেশিন প্রস্তুতকারক হিসেবে খ্যাত।
বাংলাদেশ প্রকৌশল বিশ্ববিদ্যালয় বা বুয়েটের তথ্য এবং যোগাযোগ প্রযুক্তি ইনস্টিটিউট বাংলাদেশে ইভিএম তৈরির নকশা প্রণয়ন ও কারিগরি দিকগুলোর মান উন্নয়ন নিয়ে কাজ করে যাচ্ছে।
ম্যাহেস্তি
ইফতেখার দাদেহবলো, ম্যাহেস্তি হিসেবে অধিক পরিচিত, ১৬ নভেম্বর ১৯৪৬ – ২৫ জুন ২০০৭) ছিলেন ফার্সি শাস্ত্রীয়, লোক এবং  পপ সঙ্গীতধারার ইরানি সঙ্গীতশিল্পী। তিনি চার দশকেরও অধিক সময় ধরে সঙ্গীতশিল্পে সক্রিয় ছিলেন এবং বিংশ শতাব্দীর ইরানের জনপ্রিয় গায়ক হিসেবে বিবেচিত হন। তিনি কিংবদন্তি ইরানি কণ্ঠশিল্পী হায়েদেহর কনিষ্ঠ বোন।
প্রাথমিক জীবন ও কর্মজীবন
thumb|left|সাপ্তাহিক "[[Ettelaat-e Banuvan|ইত্তেলাট-এ-বানুভান"-এর ১৯৯৯ সালের সংস্করণের প্রচ্ছদে ম্যাহেস্তি]]
ইফতেখার দাদেহবলো ১৬ নভেম্বর ১৯৪৬ সালে ইরানের তেহরানে জন্ম নেন। তিনি ইরানি সঙ্গীতশিল্পী হায়েদেহর কনিষ্ঠ বোন।
১৯৬৩ সালে বেতার তেহরানের ফার্সি ঐতিহ্যগত সঙ্গীত অনুষ্ঠানে ডাউউড পিরনিয়া পরিচালিত "গোলাহা ইয়ে রাঙ্গারংয়ে" (রঙিন ফুল) গান পরিবেশনের মাধ্যমে তার সঙ্গীত কর্মজীবন শুরু হয়। সেখানে ম্যাহেস্তি বিজান তরঘির লেখা এবং সঙ্গীতজ্ঞ পারভেজ ইয়াহাগীর সুর-আয়োজিত "আন কে দেলাম রা বোর্দে যোদায়া"  গান পরিবেশন করেন।
শুরুতে, ম্যাহেস্তির পরিবার তাকে বিনোদন পেশায় কর্মজীবন চালিয়ে যাওয়ার অনুমতি দিতে অনিচ্ছুক ছিল, কারণ সে সময় ইরানে নারীদের জন্যে এটি প্রশংসিত কর্মজীবন ছিল না। তবে, ম্যাহেস্তি বিনোদন শিল্পে নারীদের জন্য একটি নতুন চিত্র তুলে ধরে ইরানের এই কুসংস্কার দূর করে।
ব্যক্তিগত জীবন
ম্যাহেস্তির পিতামাতা তালাকপ্রাপ্ত এবং তারা আলাদাভাবে অন্যান্য স্থানে পুনরায় বিয়ে করে। ম্যাহেস্তি সঙ্গীত কর্মজীবন শুরু করার প্রস্তাব করতে চাইলে তৎকালীণ সমাজদৃশ্যের কারণে তার পিতামাতা তাতে সন্তুষ্ট ছিল না। ম্যাহেস্তি কৌরস নাজিমিয়ানকে বিয়ে করেন এবং তার একমাত্র সন্তানের সাহার-এর জন্ম দেন। ম্যাহেস্তি তার পরিবার নিয়ে বহু বছর [আবাদানে] বাস করেন এবং অবশেষে তেহরানে ফিরে আসেন।
নাজিমিয়ানের সঙ্গে তার বিয়ে শেষ পর্যন্ত বিবাহবিচ্ছেদ রূপ নেয়। ইরানে ইসলামি বিপ্লবের পরে শীঘ্রই নতুন ইসলামি প্রজাতন্ত্রের বিপ্লবী আদালত কর্তৃক নাজিমিয়ানের মৃত্যুদন্ড কার্যকর করা হয়। কয়েক বছর পর, ম্যাহেস্তি একটি জুতা কারখানার মালিক বাহরাম সানন্দাজিকে পুনরায় বিয়ে করেন, তবে তাদের এই বিয়েও বিচ্ছেদ ঘটে। ১৯৭৮ সালে, বিপ্লবের আগে তিনি যুক্তরাজ্যে চলে যান, তারপর ১৯৮১ সালে মার্কিন যুক্তরাষ্ট্রে এবং সেখানে বসবাস করেন।
মৃত্যু এবং সমাধি
thumbnail|right|লস এঞ্জেলেসে ম্যাহেস্তির সমাধি
২০০৭ সালের মার্চে, ম্যাহেস্তি প্রকাশ্যে ঘোষণা করেছিলেন যে, তিনি চার বছর ধরে কোলন ক্যান্সারে আক্রান্ত। তিনি আশা করেছিলেন যে তার অভিজ্ঞতা ইরানি সম্প্রদায়ের মধ্যে ক্যান্সার এবং ক্রমাগত শারীরিক পরীক্ষা করানোর গুরুত্বের বিষয়ে সচেতনতা বৃদ্ধি করবে। তারপরে তিনি তার কন্যা সাহার ও তার স্বামী নাসের এবং তাদের দুই সন্তান, নাতাশা এবং নাটালির সঙ্গে ক্যালিফোর্নিয়ার সান্টা রোজায় বসবাস করতেন। ২০০৯ সালের ২৫ জুন, সান্টা রোজায় ৬০ বছর বয়সে ম্যাহেস্তি মারা যান।
২০০৭ সালের ২৯ জুন ওয়েস্টউড, ক্যালিফোর্নিয়ার ওয়েস্টউড ভিলেজ মেমোরিয়াল পার্ক সমাধি স্থানে ম্যাহেস্তিকে সমাধিস্থ করা হয়, একই সমাধিস্তানে যেখানে তার বোন হায়েদেহ-কে সমাধিস্থ করা হয়েছিল। তার অন্ত্যেষ্টিক্রিয়া ফার্সি ব্রডকাস্টিং কোম্পানি তাপেশে সরাসরি সম্প্রচার করেছিল। বেভারলি হিলসের মেয়র জিমি দেলশাদ এবং ডিজাইনার বিজন পাকজাদসহ অনেক ফার্সি তারকা এবং অন্যান্য শিল্পী সেখানে উপস্থিত ছিলেন।
এডওয়ার্ড হার্ভে-জনস্টন
এডওয়ার্ড হার্ভে-জনস্টন (১৬ সেপ্টেম্বর ১৯১২ – ১৯৭১) ছিলেন একজন ইংরেজ ক্রিকেটার। তিনি ১৯৪২ থেকে ১৯৪৪ সালের মধ্যে বাংলার হয়ে চারটি প্রথম-শ্রেণীর ম্যাচ খেলে।
সূতিপাড়া ইউনিয়ন
সূতিপাড়া ইউনিয়ন বাংলাদেশের ঢাকা জেলার একটি প্রশাসনিক এলাকা।
অবস্থান ও আয়তন
এই ইউনিয়নটি ঢাকা বিভাগের ঢাকা জেলার অন্তর্গত ধামরাই উপজেলায় অবস্থিত।
বিরসা মুন্ডা
বিরসা মুন্ডা (১৫ নভেম্বর ১৮৭৫ - ৯ জুন, ১৯০০) ছিলেন ভারতের রাঁচি অঞ্চলের একজন মুন্ডা আদিবাসী এবং সমাজ সংস্কারক। তৎকালীন ব্রিটিশ শাসকদের অত্যাচার-অবিচারের ক্ষুব্ধ হয়ে তিনি আদিবাসী মুন্ডাদের সংগঠিত করে মুন্ডা বিদ্রোহের সূচনা করেন। বিদ্রোহীদের কাছে তিনি বিরসা ভগবান নামে পরিচিত ছিলেন।
পরচুলা
থাম্ব|পরচুলার নিদর্শন
পরচুলা বা নকল চুল এক ধরনের কৃত্রিম মস্তকের আবরণ বিশেষ, যা মানুষের চুল, পশুর চুল বা কৃত্রিম তন্তু দ্বারা নির্মিত এবং বিভিন্ন ধর্মীয় বা সাংস্কৃতিক ঐতিহ্যানুসারে বা অভিনয়ের সময় পরিধান করা হয়। যে সকল ব্যক্তিদের মাথায় চুল থাকেনা, তারাও পরচুলা ব্যবহার করে থাকেন।
মোস্তাফিজুর রহমান চৌধুরী
মোস্তাফিজুর রহমান চৌধুরী (জন্ম: ২০ ডিসেম্বর ১৯৫৭) হলেন বাংলাদেশের একজন প্রখ্যাত রাজনীতিবিদ ও ২৯৩ নং (চট্টগ্রাম-১৬) আসন থেকে নির্বাচিত জাতীয় সংসদ সদস্য। তিনি ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে একজন “সংসদ সদস্য” হিসাবে নির্বাচিত হন।
হামজা জর্জিস
হামজা আন্দ্রেস জর্জিস (জন্ম ১৯৮০) একজন ব্রিটিশ পাবলিক স্পিকার এবং ইসলামী গবেষক। তিনি গ্রীক বংশোদ্ভুত ছিলেন এবং পরে ইসলাম ধর্ম গ্রহণ করেন।
পেশা
হামজাকে বেশ কয়েকটি বিশ্ববিদ্যালয় এবং মুসলিম সম্মেলনে অতিথি বক্তা হিসাবে আমন্ত্রিত করা হয়। তিনি যুক্তরাজ্য এবং অস্ট্রেলিয়ায় বক্তৃতা দিয়েছেন। হামজা যুক্তরাজ্যে ইসলাম সম্পর্কে অমুসলিমদের দৃষ্টিভঙ্গি নিয়ে ২০১০ সালে একটি সমীক্ষা গবেষণা প্রকাশের সাথে জড়িত ছিলেন। ২০১৫ সালে তিনি ব্রিটিশ মুসলিম পুরষ্কারে রিলিজিয়াস অ্যাডভোকেট অফ দ্য ইয়ারের চূড়ান্ত প্রতিযোগী ছিলেন। হামজা বিবিসি : সংবাদ প্রোগ্রাম দ্য বিগ কোশশেন এবং নিউসনাইটের মত অনুষ্ঠানে অংশগ্রহণ করেন।
ম্যাকগিল বিশ্ববিদ্যালয়
ম্যাকগিল বিশ্ববিদ্যালয় (McGill University) উত্তর আমেরিকার রাষ্ট্র কানাডার কেবেক প্রদেশের মনট্রিয়ল নগরীতে অবস্থিত একটি সরকারী বিশ্ববিদ্যালয়। এটি ১৮২১ সালে প্রতিষ্ঠিত হয়।
ফেনী পল্লী বিদ্যুৎ সমিতি
ফেনী পল্লী বিদ্যুৎ সমিতি হচ্ছে বাংলাদেশ পল্লী বিদ্যুতায়ন বোর্ড কর্তৃক পরিচালিত ৮০টি পল্লী বিদ্যুৎ সমিতির মধ্যে একটি। ফেনী পল্লী বিদ্যুৎ সমিতি চট্টগ্রাম বিভাগের ফেনী জেলায় ৫টি জোনাল অফিস, ৩টি সাব-জোনাল অফিস, ১টি এরিয়া অফিস এবং ১৭টি অভিযোগ কেন্দ্রের মাধ্যমে বিদ্যুৎ সেবা প্রদান করে থাকে। ফেনী পল্লী বিদ্যুৎ সমিতি নিবন্ধিত হয় ২ এপ্রিল, ১৯৮৩ সালে এবং বানিজ্যিকভাবে বিদ্যুতায়িত হয় ১৬ ফেব্রুয়ারি, ১৯৮৪ সালে।
ইতিহাস
ফেনী পল্লী বিদ্যুৎ সমিতি এর যাত্রা শুরু হয় ১৯৮২ সালে। এ সমিতির অধীনে ৬টি উপজেলা, ৪৩টি ইউনিয়ন ও ৬৪৪টি গ্রাম রয়েছে। এর সদর দপ্তর ফেনীতে অবস্থিত।
জোনাল অফিসসমূহ
এ পল্লী বিদ্যুৎ সমিতির অধীনে থাকা জোনাল অফিসগুলো হচ্ছে:
গ্রাহক সংখ্যা
ফেনী পল্লী বিদ্যুৎ সমিতির সাড়ে তিন লক্ষেরও বেশি আবাসিক গ্রাহক রয়েছে।
গিলা গাছ
গিলা গাছ (বৈজ্ঞানিক নাম:Entada phaseoloides)    এই গাছের ইংরেজি নাম : Gugo, Balugo Tamayan, বা  Bàm bàm (ফিলিপাইন)। Fabaceae গোত্রের Entada গণের এক প্রকার উদ্ভিদ। এর গণে প্রজাতি সংখ্যা ৩০।
বিবরণ
গিলা গাছ আরোহী লতা জাতীয় চিরসবুজ উদ্ভিদ। এই গাছের উচ্চতা প্রায় ১০ থেকে ১৫ মিটার পর্যন্ত হয়। এই গাছ সুন্দরী, বাইন, গেওয়া, আমুর ইত্যাদি গাছের কাণ্ড আঁকড়ে ধরে বেড়ে ওঠে। গিলা লতা গাছ ছায়াযুক্ত স্থানে জন্মায় এবং ধীরে ধীরে বেড়ে ওঠে। এদের লতানো কাণ্ড কাষ্ঠল নলাকার, বাকল মসৃণ ও গাঢ় বাদামী থেকে কালচে বর্ণের হয়। পাতা লম্বা ও ফুল ছোট। এদের ফলগুলো শক্ত ও চ্যাপ্টা গোলাকার ও গাঢ় লালচে বর্ণের হয়।
বিস্তৃতি
গিলা লতা মুলত পাহাড়ি অঞ্চলে জন্মে। এই গাছ বাংলাদেশ, ভারত, ভুটান, নেপাল, মালয়শিয়ায় জন্মে। এছাড়া বাংলাদেশের পার্বত্য চট্রগ্রাম এলাকায় বেশি দেখা যায়।
উপকারিতা
গিলা গাছে আছে নানা ভেষজ গুণ। যেমন জ্বর, ক্ষত, চর্মরোগ, দাঁতের ব্যথা, আলসার ইত্যাদি।
কল্যাণেশ্বরী মন্দির
কল্যাণেশ্বরী মন্দির বর্ধমান জেলার অন্তর্গত আসানসোল মহকুমার কল্যাণেশ্বরীতে অবস্থিত। এই মন্দিরটি ভারতের পশ্চিমবঙ্গ রাজ্যের ঝাড়খণ্ড সীমান্তে বরাকর নদীর তীরে অবস্থিত। দামোদর ভ্যালি কর্পোরেশনের অধীন বিখ্যাত মাইথন বাঁধের থেকে  দূরে  অবস্থিত এই মন্দিরটি একটি পর্যটন আকর্ষণ। কিছুদিন হল তৈরি ২ নং জাতীয় সড়কের থেকে মোটামুটি  দূর দিয়ে যাওয়া পুরনো গ্র্যান্ড ট্রাঙ্ক রোডের উপর বরাকর শহর থেকে এই মন্দিরের দূরত্ব  কিলোমিটার।
ইতিহাস
এই মন্দিরে কল্যাণেশ্বরী মহাশক্তি পূজা প্রায় ৫০০ বছরের পুরোনো। অতীতে এখানে মানুষবলির কথাও জানতে পারা যায়। তবে বর্তমান মন্দির, খুব বেশি পুরোনো নয়। এটি পঞ্চকোট রাজাদের পৃষ্ঠপোষকতায় তৈরি হয়। কল্যাণেশ্বরী খুবই জাগ্রত দেবী বলে ভক্তদের কাছে পূজিত হন। সন্তানহীন মহিলারা তার কাছে প্রার্থনা করলে তাদের সন্তানেচ্ছা পূরিত হয় বলেই মানুষের বিশ্বাস।
বানৌজা শাহ আমানত
বাংলাদেশ নৌবাহিনী জাহাজ (সংক্ষেপেঃ বানৌজা) শাহ আমানত বাংলাদেশ নৌবাহিনীর শাহ আমানত-শ্রেণীর একটি ল্যান্ডিং ক্রাফট ইউটিলিটি (এলসিউই) জাহাজ। এই জাহাজটিকে ড্যানইয়ার্ড, ফ্রেডরিকশাভন, ডেনমার্কে নির্মাণ করা হয়। এই জাহাজটি সামুদ্রিক এবং উপকূলীয় অঞ্চলে উভচর অভিযান পরিচালনার পাশাপাশি সেনাসদস্য, রসদ, অস্ত্র ও গোলাবারুদ, ট্যাংক, সামরিক যানবাহন এবং বিভিন্ন প্রকার সামরিক সরঞ্জাম পরিবহনে সক্ষম। এছাড়াও জাহাজটি দুর্যোগ কালীন সময়ে উদ্ধার অভিযান পরিচালনা ও দুর্যোগ পরবর্তী ত্রাণ তৎপরতা কার্যক্রমে অংশগ্রহণ করে।
ইতিহাস
ড্যানইয়ার্ড ফ্রেডরিকশাভন, ডেনমার্কে নির্মিত জাহাজটি পূর্বে অস্ট্রেলিয়ান মালিকানাধীন একটি বেসরকারি প্রতিষ্ঠানের জাহাজ হিসেবে কর্মরত ছিল। তবে ১৯৮৮ সালে জাহাজটি অবৈধ চোরাচালানের সময় বাংলাদেশ নৌবাহিনী কাছে ধরা পড়ে। বাংলাদেশ নৌবাহিনী কর্তৃক জাহাজটির কর্মকর্তা কর্মচারীদের গ্রেফতার এবং জাহাজটিকে বাজেয়াপ্ত করা হয়। পরবর্তীতে জাহাজটিকে প্রয়োজনীয় সংস্কার করে নৌবাহিনী বহরে বানৌজা শাহ আমানত নামে ১৯৯০ সালে কমিশন করা হয়।
বৈশিষ্ট্য ও যান্ত্রিক কাঠামো
বানৌজা শাহ আমানত জাহাজটির দৈর্ঘ্য, প্রস্থ এবং গভীরতা । এই উভচর জাহাজটির ওজন ৩৬৬ টন এবং জাহাজটিতে রয়েছে ২টি শ্যাফট ও ২টি ক্যাটারপিলার ডি৩৪৩  ডিজেল ইঞ্জিন (মার্কিন যুক্তরাষ্ট্র)। জাহাজটির সর্বোচ্চ গতিবেগ । এটি ৩১ জন জনবল নিয়ে একনাগাড়ে ৭ দিন অভিযান পরিচালনার পাশাপাশি ১৫০ টন কার্গো বহন করতে সক্ষম।
রণসজ্জা
দুর্যোগ ও শান্তিকালীন সময়ে সহায়ক ভূমিকায় নিয়োজিত এই জাহাজটিতে রয়েছে:
বেনরাট রেখা
right|thumb|300px|উচ্চ জার্মান (সবুজ ও নীল) নিম্ন জার্মান (হলুদ) অপেক্ষা ভিন্ন। উত্তরে নিম্ন জার্মান ও উচ্চ জার্মানের সীমানির্দেশক কালো রেখাটি বেনরাট রেখা; নিচের কালো রেখাটি [[ষ্পায়ার রেখা, যা উচ্চ জার্মানের দুই উপবিভাগ ঊর্ধ্ব জার্মান (সবুজ) ও মধ্য জার্মানের (নীল) সীমারেখা নির্দেশ করছে]] জার্মান ভাষার ভাষাবিজ্ঞানে বেনরাট রেখা (Benrather Linie) বলতে মাকেন-মাখেন সমশব্দরেখাটিকে (maken-machen isogloss) বোঝানো হয়। এই রেখার উত্তরে "তৈরি করা" ক্রিয়াটিকে "maken" (মাকেন্‌) উচ্চারণ করা হয় এবং রেখার দক্ষিণে এটিকে "machen" (মাখেন্‌) উচ্চারণ করা হয়। বেনরাট রেখাটি ডুসেলডর্ফের বেনরাট এলাকা থেকে শুরু হয়ে আখেন শহর হয়ে পূর্ব জার্মানিতে ওডার নদীর তীরের ফ্রাংকফুর্ট শহর, বার্লিন ও ডেসাউ পর্যন্ত চলে গেছে।
৩য় থেকে ৯ম শতকে যে উচ্চ জার্মান ব্যঞ্জনধ্বনি সরণ সংঘটিত হয়েছিল, তাতে নিম্ন জার্মান উপভাষাগুলির তেমন কোন পরিবর্তন হয়নি। এই সরণে কেবল পশ্চিম জার্মানীয় ভাষাগুলির দক্ষিণাঞ্চলীয় উপভাষাগুলি প্রভাবিত হয়েছিল। উচ্চ জার্মান ব্যঞ্জনধ্বনি সরণের প্রভাব দক্ষিণ দিকে বেশি শক্তিশালী এবং উত্তর দিকে অপেক্ষাকৃত দুর্বল পরিলক্ষিত হয়। বেনরাট রেখাটি উচ্চ জার্মান ব্যঞ্জনধ্বনি সরণের একেবারে উত্তর প্রান্তসীমার কাছাকাছি একটি রেখাকে নির্দেশ করছে। বেনরাট রেখারও সামান্য উত্তরে আরেকটি সমশব্দরেখা আছে, যার নাম উর্ডিঙেন রেখা, যেটি ইক্‌-ইশ্ সমশব্দরেখাটির নাম।
সেন্ট পলস স্কুল, নয়াদিল্লি
সেন্ট পলস স্কুল, নয়াদিল্লি একটি অনুদানহীন, সহ-শিক্ষামূলক ইংরেজি-মাধ্যম বেসরকারি বিদ্যালয়। এটি দিল্লির অর্থোডক্স সিরীয় চার্চ সমিতি দ্বারা পরিচালিত, যা দক্ষিণ দিল্লির সফদরজং উন্নয়ন এলাকায় অবস্থিত।
ইতিহাস
বিদ্যালয়টি ২৮ এপ্রিল ১৯৬৮-এ দিল্লি অর্থোডক্স চার্চ ট্রাস্ট সমিতির অধীনে প্রতিষ্ঠিত হয়েছিল। বর্তমানে বিদ্যালয়টিতে ২,২০০-রও বেশি ছাত্র এবং ১২০ অনুষদ সদস্য রয়েছে। যে সকল শিক্ষার্থীরা গ্রেড ১২ বোর্ড পরীক্ষা দিয়েছে তাদের সকলেই পাশ করেছে।
শামস আলী কালান্দার
সায়িন ফকির মোহাম্মদ শামস আলী কালান্দার  (حضرت سا یں فقیر محمّد شمس علی قلندر) একজন খ্যাতিমান সুফি সাধক, ফকির ও কালান্দার ছিলেন। তিনি পাকিস্তানের পাঞ্জাবের ওয়াইসিয়া কাদেরিয়া নওশাহি সুফি ত্বরিকার অনুসারী ছিলেন। তিনি মানুষের মাঝে ইসলামের শিক্ষা এবং আধ্যাত্বিক পথের দীক্ষা প্রচার করতেন।
জীবনী
শামস আলী কালান্দারের জজীবন বৃত্তান্ত তেঘ এ বেরাহনা নামক একটি গ্রন্থে বর্ণিত হয়েছে। ১৬ বছর বয়সে তিনি শিক্ষা জীবন শুরু করেন। তিনি মাহার শরীফের মৌলভী আহমদ বকসের ককাছ থেকে আরবি, ফিকহ, ফার্সি শিক্ষা গ্রহণ করেন। তিনি খাজা ফজল হকের তত্ত্বাবধানে মসনবি শরীফ, তোহফাতুল আহরার, মাখযান-আসরার, মাতলাহ-উল-উনওয়ার এবং হাফেজ আবুল হাসানের তত্ত্বাবধানে লোয়ায়ে জামির উপর দীক্ষা গ্রহণ করেন। একই সময় তিনি তাসাউফ এবং মারেফাত এ ইলাহি বিষয়ে জ্ঞান অর্জন করেন। এই সময় খাজা মুঈন উদ্দিন চিশতী আজমিরী, বাবা ফরিদউদ্দিন গঞ্জেশাকার প্রমুখ আধ্যাত্বিক ব্যক্তিত্ব স্বপ্নে তাকে স্বাক্ষাত প্রদান করেন। একদিন স্বপ্নে ৪র্থ খলিফা আলি ইবনে আবি তালিব তার ডান হাত ধরেন এবং তাকে ঘুম থেকে ডেকে তুলেন। পরবর্তীতে তার মুর্শিদ (পীর) হযরত সুলতান বাহু সিয়াল নওশাহির নির্দেশনায় তিনি মারফাতের বিভিন্ন স্তরে উন্নীত হন। তিনি প্রতি মাসে দুই বার পায়ে হেঁটে প্রায় ৮০ মাইল পথ অতিক্রম করে নিজ মুর্শিদের সাথে স্বাক্ষাত করতে যেতেন। তিনি প্রায় ৮ বছর আপন মুর্শিদের সেবায় নিজেকে নিয়োজিত রেখেছিলেন এবং মারফাতের উচ্চতম শিখরে পৌছেঁ ছিলেন।
তিনি পরবর্তীতে ধুলিয়ানা শরীফ নামে একটি ছোট শহরে চলে যান এবং জীবনের শেষ কয়েকটি বছর তিনি শামসবাদের (পুরাতন নাম: রাম প্রসাদ) একটি মসজিদের পাশবর্তী হুজরায় অতিবাহিত করেন। তাকে কালান্দারি ত্বরিকা গ্রহণ করার জন্য আদেশ দেয়া হয়েছিল।
মৃত্যু
তিনি ১৯৬৬ সালের ৬ সেপ্টেম্বর মঙ্গলবার ৯৩ বছর বয়সে পাকিস্তানের পাঞ্জাবের শামসবাদে মৃত্যুবরণ করেন। তার দরবারও (মাজার) পাকিস্তানের পাঞ্জাবের শামসবাদে অবস্থিত।
ওরছ
প্রতি বছর দুইবার তার ওরছ পালন করা হয়। ১ম ওরছ পালিত হয় ১৫ মার্চ এবং ২য় ওরছ পালিত হয় ৬ সেপ্টেম্বর। ওরছ খুব জাঁকজমকপূর্ণ পরিবেশে পালিত হয়। দেশের বিভিন্ন অংশ হতে ভক্ত ও অনুসারীরা তার মাজার জিয়ারত করতে আসেন এবং তারা দোয়া ও দরূদ পাঠ করেন। অধিকাংশ ভক্ত অনুসারীরা ফুলের মালা ও আরবি হরফে খচিত সবুজ চাদর নিয়ে উপস্থিত হন।.
নেটিভিটির গীর্জা
The নেটিভিটির গীর্জা, ইংরেজি নাম, Church of the Nativity অন্য নাম বেসিলিকা অব নেটিভিটি (كَنِيسَةُ ٱلْمَهْد; Βασιλική της Γεννήσεως; Սուրբ Ծննդյան տաճար; Basilica Nativitatis) প্যালেস্টাইনের পশ্চিম তীরের বেথেলহেম শহরে অবস্থিত একটি গির্জা এবং যীশু খ্রীস্টের জন্মস্থান। খ্রীস্টান ধর্মালম্বিদের কাছে একটি অত্যন্ত গুরুত্বপূর্ণ স্থাপনা। দ্যা গ্রত্ত হল খ্রীস্টন সম্প্রদায়ের সবচেয়ে প্রাচীন প্রার্থনাস্থান। বেসিলিকা পবিত্র ভূমিতে অবস্থিত সবচেয়ে প্রাচীন এবং অন্যতম গুরুত্বপূর্ণ গীর্জা। গির্জাটি ৩২৫-৩২৬ সালে প্রতিষ্ঠিত হয়। কনস্টানটিন দ্য গ্রেট তার মাতা সম্রাজ্ঞি হেলেনার বেথেলহেম নগরী ভ্রমণের কিছু সময় পরে এই গির্জাটি নির্মাণ করেছিলেন। খ্রিস্টধর্মাবলম্বীদের বিশ্বাস অনুযায়ী যিশুখ্রিস্টের জন্মস্থানে নেটিভিটি গির্জা নির্মাণ করা হয়েছিল।  গীর্জাটি ৩৩৩ সালে সালে নির্মিত হয়েছিল। ৩৩৯ সালের ৩১ মে তারিখে উৎসর্গিত হয়।  ষষ্ঠ শতকে সম্ভবত ৫২৯ সালে সমারিতান বিদ্রোহের সময় এই গীর্জাটি সম্পূর্ণ ধ্বংস প্রাপ্ত হয়েছিল। এর বেশ কয়েক বছর পরে বাইজেন্টাইন সম্রাট জাস্টিনিয়ান (৫২৭-৫৬৫) একই স্থানে নতুন একটি গীর্জা তৈরি করেন। নতুন গীর্জাটিতে একটি বারান্দা এবং অস্টাকৃতি স্যাংচুয়ারি সংযোজন করা হয়।
ইসরায়েল জাতীয় ফুটবল দল
ইসরায়েল জাতীয় ফুটবল দল (נבחרת ישראל בכדורגל, Israel national football team) হচ্ছে আন্তর্জাতিক ফুটবলে ইসরায়েলের প্রতিনিধিত্বকারী পুরুষদের জাতীয় দল, যার সকল কার্যক্রম ইসরায়েলের ফুটবলের সর্বোচ্চ নিয়ন্ত্রক সংস্থা ইসরায়েল ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯২৯ সাল হতে ফুটবলের সর্বোচ্চ সংস্থা ফিফার এবং ১৯৯৪ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯৯৪ সালে উয়েফা এবং ইউরোপীয় ইউনিয়নের সদস্যপদ গ্রহণ করার পূর্বে দলটি এশিয়া ফুটবল কনফেডারেশন এবং ওশেনিয়া ফুটবল কনফেডারেশনের প্রতিযোগী হিসেবে ফিফা বিশ্বকাপ বাছাইপর্বে অংশগ্রহণ করেছে। এই দলটি প্যালেস্টাইন / ইরেজ ইসরায়েল জাতীয় দলের উত্তরাধিকারী। ১৯৪৮ সালের ২৬শে সেপ্টেম্বর তারিখে, ইসরায়েল প্রথমবারের মতো আন্তর্জাতিক খেলায় অংশগ্রহণ করেছে; মার্কিন যুক্তরাষ্ট্রের নিউ ইয়র্কে অনুষ্ঠিত উক্ত ম্যাচে ইসরায়েল মার্কিন যুক্তরাষ্ট্র অলিম্পিকের কাছে ৩–১ গোলের ব্যবধানে পরাজিত হয়েছে।
ইয়োসি বেনাইয়ুন, তেম বেন হাইম, আরিক বেনাদো, এরান জাহাভি এবং মোর্দেচাই স্পাইগলারের মতো খেলোয়াড়গণ ইসরায়েলের জার্সি গায়ে মাঠ কাঁপিয়েছেন।
ইতিহাস
ফুটবলে ইসরায়েলের একটি দীর্ঘ ঐতিহ্য রয়েছে, এই খেলাটি মূলত অটোমান সাম্রাজ্যের সময়ে চালু হয়েছিল। ১৯২৮ সালের আগস্ট মাসে ফিলিস্তিন ফুটবল অ্যাসোসিয়েশন গঠিত হয় এবং ১৯২৯ সালের জুনে তারা ফিফায় যোগদান করেছিল, কিন্তু এই সময়টি ব্রিটিশ মণ্ডেট শাসনামলে আরব ক্লাব, ইহুদী ক্লাব এবং ব্রিটিশ পুলিশ এবং সৈন্যবাহিনীকে প্রতিনিধিত্বকারী সৈন্যদের দ্বারা গঠিত হয়। বিশ্বযুদ্ধের এক সময় এবং ১৯৪৮ সালে ইসরায়েলের রাজত্বের মধ্য দিয়ে এই খেলাটি ছড়িয়ে পড়ে। ১৯৩৪ সালে ফিলিস্তিন জাতীয় পরিষদের ব্রিটিশ ম্যান্ডেটটি মিশরের বিরুদ্ধে ফিফা বিশ্বকাপে খেলার যোগ্যতা লাভ করেছিল। উক্ত প্রতিযোগিতার প্রথম ম্যাচে তারা মিশর জাতীয় ফুটবল দলকে ১–৭ গোলের ব্যবধানে পরাজিত হয়েছিল। দলটি লেবাননের বিরুদ্ধে একটি প্রীতি ম্যাচসহ পাঁচটি আন্তর্জাতিক ম্যাচ খেলেছে, যতদিন পর্যন্ত ফিলিস্তিনের জন্য ব্রিটিশ ম্যান্ডেট ভেঙ্গে না ফেলা হয়।
১৯৪৮ সালের মে মাসে ইসরায়েলের স্বাধীনতার পর, আইএফএ নতুন রাষ্ট্রের সরকারী সংস্থা হয়ে ওঠে। ১৯৪৮ সালের ২৬শে সেপ্টেম্বর মার্কিন যুক্তরাষ্ট্র অলিম্পিকের বিরুদ্ধে একটি স্বাধীন রাষ্ট্র হিসেবে ইসরায়েলের জাতীয় দলের প্রথম ম্যাচ খেলেছিল। খেলাটি ১–৩ গোলে মার্কিন যুক্তরাষ্ট্র অলিম্পিক দল জয়লাভ করেছিল এবং খেলায় শ্মুয়েল বেন-ড্রর ২০তম মিনিটে গোল করে ইসরায়েল রাজ্য সৃষ্টি করার পর প্রথম গোল করেছিলেন।
র‌্যাঙ্কিং
ফিফা বিশ্ব র‌্যাঙ্কিংয়ে, ২০০৮ সালের নভেম্বর মাসে প্রকাশিত র‌্যাঙ্কিংয়ে ইসরায়েল তাদের ইতিহাসে সর্বোচ্চ অবস্থান (১৫তম) অর্জন করে এবং ২০১৮ সালের জানুয়ারি মাসে প্রকাশিত র‌্যাঙ্কিংয়ে তারা ৯৯তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে ইসরায়েলের সর্বোচ্চ অবস্থান হচ্ছে ২৩তম (যা তারা ১৯৭৬ সালে অর্জন করেছিল) এবং সর্বনিম্ন অবস্থান হচ্ছে ৮১। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
রওশন আরা মুস্তাফিজ
রওশন আরা মুস্তাফিজ হলেন একজন বাংলাদেশী সঙ্গীতশিল্পী। তিনি নজরুলগীতি, চলচ্চিত্রের গান, আধুনিক গানে কণ্ঠ দিয়েছেন। সঙ্গীতে তার অবদানের জন্য তিনি ২০০৬ সালে বাংলাদেশ সরকার কর্তৃক প্রদত্ত সর্বোচ্চ বেসামরিক সম্মান একুশে পদকে ভূষিত হন।
সঙ্গীত জীবন
রওশন একুশের গান "বাংলা ভাষা আমাদের" এ কণ্ঠ দেন। গানটি বাঙালির হৃদয়ে ভাষা আন্দোলন আর একুশের চেতনাকে জাগ্রত করতে ভূমিকা পালন করে। ২০০৯ সালে তিনি স্যাটেলাইট চ্যানেল বাংলাভিশনের "গানালাপ" অনুষ্ঠানে অংশগ্রহণ করেন। সঙ্গীতশিল্পী নকিব খানের সঞ্চালনায় এই অনুষ্ঠানে তিনি আবদুল আহাদ, সমর দাস, ধীর আলী মিয়া, সত্য সাহা, আলম খান এবং অন্যান্য সুরকারদের সুরারোপিত গান পরিবেশন করেন। ২০১৫ সালে জুন মাসে তার হামদ-নাতের মিশ্র অ্যালবাম আল্লাহ্ রাহমানুর রাহিম প্রকাশিত হয়। ঝন্টু আর্ট প্রডাকশন থেকে প্রকাশিত এই অ্যালবামের অন্যান্য গানে কণ্ঠ দেন জিনাত রেহানা, খালিদ হোসেন, এমএ মান্নান, ফেরদৌসী রহমান, রাহাত আরা গীতি। একই মাসে তিনি এসএ টিভির "সকালের ডায়েরী ও হাওয়া লাগে গানের পালে" অনুষ্ঠানের অতিথি হিসেবে অংশগ্রহণ করেন।
মোরাদাবাদ রেলওয়ে স্টেশন
ইতিহাস
লখনউয়ের সাথে বারাণসীর সংযোগ স্থাপনের পরে, লখনউয়ের পশ্চিমে অওধ-রোহিলখণ্ড রেলপথের কাজ শুরু হয় এবং এটি ১৮৭৩ সালে বরেলি পর্যন্ত প্রসারিত হয়। মোরাদাবাদকে চান্দৌসীর সাথে সংযুক্তকারী একটি রেলপথ ১৯৭২ সালে নির্মিত হয় এবং এটি ১৮৭৩ সালে বরেলি পর্যন্ত প্রসারিত হয়। বরেলি-মোরাদাবাদ কর্ড রেলপথের নির্মাণ কাজ ১৮৯৪ সালে সম্পন্ন হয়।
বিদ্যুতায়ন
৬৪৬ কিলোমিটার (৪০১ মাইল) দীর্ঘ মুঘলসারাই-মোরাদাবাদ রেলপথের বিদ্যুতায়ন ২০১৩ সালে সম্পন্ন হয়। আম্বালা ও লখনউ রেলপথে বহু ট্রেন বৈদ্যুতিক লোকোমোটিভসমূহের (পণ্যবাহী ট্রেন সহ) দ্বারা চলাচল করে। দিল্লি–মোরাদাবাদ রেলপথের বিদ্যুতায়ন ২০১৫ সালে সম্পন্ন হয়।
যাত্রী চলাচল
মোরাদাবাদ ভারতীয় রেলের শীর্ষ শতাধিক বুকিং স্টেশনসমূহের মধ্যে একটি।[ এছাড়াও স্টেশনটি উত্তরপ্রদেশের সর্বাধিক বুকিং স্টেশনসমূহের মধ্যে একটি।
হাসিন আহমেদ
হাসিন আহমেদ (জন্ম ১০ জানুয়ারী ১৯৫৪) একজন ভারতীয় প্রাক্তন ক্রিকেটার। তিনি বাংলা ও উত্তরপ্রদেশের হয়ে প্রথম-শ্রেণীর ক্রিকেট খেলেছেন।
মোশাররফ হোসেন (বীর প্রতীক)
মোশাররফ হোসেন (জন্ম: ১ জানুয়ারি, ১৯৫২ - মৃত্যু: ১৩ ডিসেম্বর, ১৯৮৯) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
মোশাররফ হোসেনের জন্ম নোয়াখালী জেলার চাটখিল উপজেলার ভীমপুর গ্রামে। তার বাবার নাম মোবারক উল্লাহ এবং মায়ের নাম আম্বিয়া খাতুন। তার স্ত্রীর নাম জাহেদা খাতুন। তাদের দুই ছেলে, এক মেয়ে।
কর্মজীবন
১৯৭১ সালে কলেজের শিক্ষার্থী ছিলেন মোশাররফ হোসেন। মুজাহিদ বাহিনীর প্রশিক্ষণও নেওয়া ছিল তার। ২৫ মার্চ তিনি ঢাকা বিশ্ববিদ্যালয়ের শিক্ষক আবাসিক এলাকায় ছিলেন। পরে ঢাকা থেকে পালিয়ে নিজ এলাকায় যান। সেখানে এলাকার ছাত্র-যুবক সমন্বয়ে স্বেচ্ছাসেবক দল গঠন করে তাদের মুক্তিযুদ্ধে যোগ দেওয়ার জন্য উদ্বুদ্ধ করেন। কিছুদিন পর ভারতে গিয়ে মুক্তিবাহিনীতে যোগ দেন। প্রশিক্ষণ শেষে ২ নম্বর সেক্টরের রাজনগর সাব-সেক্টরে দুই-তিনটি গেরিলা অপারেশনে অংশ নেন। পরে তিনি মুক্তিবাহিনীর গোলন্দাজ দলে অন্তর্ভুক্ত করা হন।
মুক্তিযুদ্ধে ভূমিকা
মুক্তিযুদ্ধকালে মুক্তিযোদ্ধাদের পরিচালিত আক্রমণে ফায়ারিং সাপোর্ট দেওয়ার জন্য গঠিত হয়েছিল মুক্তিবাহিনীর দুটি গোলন্দাজ দল। দুটি ফিল্ড ব্যাটারির একটির নামকরণ করা হয় বঙ্গবন্ধু শেখ মুজিবুর রহমানের নামে। এর নাম ছিল ‘মুজিব ব্যাটারি’। অন্যটির নাম ছিল ‘রওশন আরা ব্যাটারি’। মুজিব ব্যাটারি নিয়মিত মুক্তিবাহিনীর ‘কে’ ফোর্সের অধীনে ছিল। তাদের কাছে ছিল ফিল্ড আর্টিলারি। মোশাররফ হোসেন ছিলেন মুক্তিবাহিনীর গোলন্দাজ দলের সদস্য। মুজিব ব্যাটারির ওপি হিসেবে তিনি শত্রু পাকিস্তান সেনাবাহিনীর গুরুত্বপূর্ণ অবস্থান পর্যবেক্ষণ করতেন। তার দেওয়া তথ্যের ভিত্তিতে আক্রমণ পরিচালিত হতো। সফলতার সঙ্গে তিনি এই দায়িত্ব পালন করেন। জীবনের ঝুঁকি নিয়ে দিনের বেলায় পাকিস্তান সেনাবাহিনীর অবস্থানে যান মোশাররফ হোসেন। তার বেশভূষা দেখে সেনারা সন্দেহ করতে পারেনি। গোপনে তিনি পর্যবেক্ষণ করতেন পাকিস্তানিদের প্রতিরক্ষা অবস্থান। তারপর ফিরে যেতেন নিজেদের শিবিরে। শিবিরে বসে তৈরি করতেন আক্রমনের মানচিত্র। দূরত্ব হিসাব করে তা বুঝিয়ে দিতেন দলনেতার কাছে। দুই-তিন দিন পর নির্ধারিত হয় আক্রমণের সময়। তখন আবার চলে যান পাকিস্তানি অবস্থানের কাছে। এবার অবস্থান নেন উঁচু গাছে। নির্ধারিত সময় পাকিস্তান সেনাবাহিনীর অবস্থানে শুরু হয় গোলাবর্ষণ। গাছের ওপর বসে মোশাররফ হোসেন লক্ষ করেন সেগুলো সঠিক নিশানায় পড়ছে কি না। ওয়্যারলেসের মাধ্যমে দলের কাছে নির্দেশনা দেন। তার নির্দেশনায় নিখুঁত নিশানায় গোলা পড়তে থাকে। দিশেহারা হয়ে পড়ে পাকিস্তানি সেনারা।
ইন্ডিয়ানা বিশ্ববিদ্যালয় ব্লুমিংটন
ইন্ডিয়ানা বিশ্ববিদ্যালয় ব্লুমিংটন (আইইউ ব্লুমিংটন, ইন্ডিয়ানা ইউনিভার্সিটি, আইইউ, বা কেবল ইন্ডিয়ানা) হল ইন্ডিয়ানার ব্লুমিংটনের একটি সরকারি গবেষণা বিশ্ববিদ্যালয়। এটি ইন্ডিয়ানা বিশ্ববিদ্যালয়ের প্রধান বিদ্যায়তন ও ৪০০,০০০ জনেরও বেশি শিক্ষার্থীর সঙ্গে বৃহত্তম বিদ্যায়তন।
ইন্ডিয়ানা বিশ্ববিদ্যালয় আমেরিকান বিশ্ববিদ্যালয় সমিতির সদস্য এবং "আর১: ডক্টরাল বিশ্ববিদ্যালয় – খুব উচ্চ গবেষণা কার্যকলাপ"-এর মধ্যে শ্রেণীবদ্ধ। এটিতে জ্যাকবস স্কুল অব মিউজিক, লুডি তথ্যবিদ্যা, কম্পিউটিং ও প্রকৌশল বিদ্যালয়, ও'নিল সরকারি ও পরিবেশ বিষয়ক বিদ্যালয়, কেলি ব্যবসা বিদ্যালয়, সরকারি স্বাস্থ্য বিদ্যালয়, স্কুল অব নার্সিং, স্কুল অব অপটোমেট্রি, মাউরা আইন বিদ্যালয়, শিক্ষা বিদ্যালয়, মিডিয়া স্কুল এবং হ্যামিলটন লুগার স্কুল অব গ্লোবাল অ্যান্ড ইন্টারন্যাশনাল স্টাডিজ সহ অসংখ্য বিদ্যালয় ও কার্যক্রম রয়েছে।
ইন্ডিয়ানার অনুষদ, কর্মী ও প্রাক্তন শিক্ষার্থীদের মধ্যে নয়জন নোবেল বিজয়ী, ১৯ জন রোডস বৃত্তি প্রাপক, ১৭ জন মার্শাল বৃত্তি প্রাপক ও পাঁচজন ম্যাকআর্থার ফেলো অন্তর্ভুক্ত রয়েছেন।
বারবান
বারবান (Barbana, Čakavian বারবন, অথবা বারবান) ক্রোয়েশিয়ার ইস্ট্রিয়ার পশ্চিম অংশের একটি ছোট শহর এবং পৌরসভা।
বারবান পৌরসভা প্রায় ১০০ কিঃমিঃ২ জুড়ে বিস্তৃত এবং এর মধ্যে ৭২টি গ্রাম রয়েছে যার মোট জনসংখ্যা ২,৭২১ জন যাদের ৭৫% হলেন ক্রোয়াট। বারবান শহরের জনসংখ্যা ২২১ জন।
আর আই এম আমিনুর রশিদ
আর আই এম আমিনুর রশিদ একজন বাংলাদেশী পদার্থবিদ ও ঢাকা বিশ্ববিদ্যালয়ের পদার্থবিজ্ঞান বিভাগের সাবেক অধ্যাপক। তিনি বাংলাদেশ উন্মুক্ত বিশ্ববিদ্যালয়ের (বাউবি) উপাচার্য ছিলেন।
মিনস
গ্রিক পুরাণে, মিনস (English: Minos, প্রাচীন গ্রিক: Μίνως) ছিল দেবতা জিউস ও ইউরোপার জ্যেষ্ঠ পুত্র এবং রাদামান্থুস ও সার্পেদনের বড় ভাই। সে হেলিয়সের কন্যা পাসিফাইকে বিয়ে করে। তাদের সন্তানেরা হল - আরিয়াদ্নে, আন্দ্রোগেউস, দেউকালিয়ন, ফাইদ্রা, গ্লাউকোস, কাত্রেউস ও আকাকাল্লিস।
অমিত হোর
অমিত হোর (জন্ম ২৮ জুলাই ১৯৬৩) একজন ভারতীয় প্রাক্তন ক্রিকেটার। তিনি ১৯৮৭/৮৮ সালে বাংলার হয়ে একটি প্রথম-শ্রেণীর ম্যাচ খেলেছিলেন।
করিম উদ্দিন আহমেদ
জন্ম ও প্রারম্ভিক জীবন
করিম উদ্দিন আহমেদ লালমনিরহাট জেলার কালীগঞ্জ উপজেলার কাশীরাম গ্রামে ১৯২৩ সালের ১৯শে মার্চ জন্মগ্রহণ করেন। তার পিতা ছিলেন মৌলভী আজিম উদ্দিন আহমদ এবং মা নেছাবি বেওয়া। তার প্রাথমিক শিক্ষাজীবন শুরু হয় মদনপুর বৈরাতীর নিলাম্বর পণ্ডিতের পাঠশালায় পরবর্তীতে গঙ্গাচড়ার চিলাখাল পাইকান মাদ্রাসায় পড়ালেখা করেন। এরপর ভর্তি হন তুষভাণ্ডার উচ্চ বিদ্যালয়ে যেখানে তিনি দশম শ্রেণী পর্যন্ত পড়ালেখা করেন।
মাড়োয়ারীদের ব্যবসা প্রতিষ্ঠানে চাকরি দিয়ে ১৯৪৫ সালে কর্মজীবন শুরু করলেও পরবর্তীতে নিজেই পাট ও তামাক ব্যবসায় যুক্ত হন।
সমাজসেবা
করিম উদ্দিন আহমেদ তার জীবদ্দশায় কালীগঞ্জ উপজেলায় বেশ কিছু শিক্ষাপ্রতিষ্ঠান প্রতিষ্ঠা করেন তার মধ্যে উল্লেখযোগ্য হলো, কালীগঞ্জ করিম উদ্দিন পাবলিক পাইলট উচ্চ বিদ্যালয়, কালীগঞ্জ করিম উদ্দিন পাবলিক ডিগ্রী কলেজ, করিম উদ্দিন প্রাথমিক বিদ্যালয় ও করিমপুর নেছারিয়া দাখিল মাদ্রাসা। এছাড়াও তিনি সাহিত্য ও সংস্কৃতির বিকাশেও ভূমিকা পালন করেন।
রাজনীতি
ব্রিটিশ বিরোধী ভারত ছাড় আন্দোলনে মুকুন্দ দাসের অন্যতম সহযোগী হিসেবে কাজ করার সময় করিম উদ্দিন আহমেদ গ্রেফতার হন। ১৯৫৪ সালে ইউনিয়ন বোর্ডে নির্বাচিত হওয়ার মাধ্যমে রাজনীতিতে প্রবেশ করেন। টানা ১৬ বছর ইউনিয়ন বোর্ডের দায়িত্ব পালন করেন। লালমনিরহাট-২ আসন থেকে ১৯৭০-এর সাধারণ নির্বাচনে পকিস্তান প্রাদেশিক সংসদের সদস্য নির্বাচিত হন এবং বাংলাদেশ স্বাধীনতা লাভের পর একই আসন থেকে ১৯৭৩-এর নির্বাচনে সংসদ সদস্য নির্বাচিত হন।
মৃত্যু
করিম উদ্দিন আহমেদ ১৯৮১ সালের ২৮ আগস্ট ৬৮ বছর বয়সে রংপুর মেডিকেল কলেজ হাসপাতালে মৃত্যুবরণ করেন।
ভাড়ারিয়া ইউনিয়ন, ধামরাই
ভাড়ারিয়া ইউনিয়ন বাংলাদেশের ঢাকা জেলার ধামরাই উপজেলার একটি প্রশাসনিক এলাকা।
অবস্থান ও আয়তন
এই ইউনিয়নটি ঢাকা বিভাগের ঢাকা জেলার অন্তর্গত ধামরাই উপজেলায় অবস্থিত।
উল্লেখযোগ্য ব্যক্তি
এই ইউনিয়নের প্রখ্যাত ব্যাক্তিত্বঃ
১। ড. গোলাম মাওলা, সাবেক ভিসি, কুমিল্লা বিশ্ববিদ্যালয়।
২। আ: নোমান আহমেদ, অতিরিক্ত পুলিশ সুপার, খুলনা।